Heippa.
Voi hyvänen aika.
Tämä on suosikkini.
Tämä on paahtovanukasmunkki. -Kyllä.
Voinko maistaa tuota? -Totta kai.
Pidin muruista päällä. Mitä tämä tässä on? -Vaniljakastiketta.
Teemme vaniljakastikkeen itse. -Haluan rikkoa lasisi.
Maistoitteko te tätä?
Joo, päivästä tuli vähän parempi.
Syö se loppuun. Vaihdan suklaaseen.
Onpa hyvää.
Söin vaniljakastikkeen.
Siirryn Mississippin mutakakkuun.
Kun poikani oli neljä, hän tuli luokseni ilman mitään syytä -
ja sanoi: "Hei, mutakakku!
Kutsun sinua mutakakuksi, koska olet inhottava."
Iloinen, nälkäinen mies
Matkustaa meritse ja maitse
Hän yrittää ymmärtää
Pastan, possun, kanan ja lampaan taidetta
Hän ajaa luoksenne
Hän lentää luoksenne
Hän laulaa teille
Ja tanssii teille
Hän nauraa kanssanne
Ja itkee vuoksenne
Hän pyytää vain yhtä vastapalvelusta -Joku, olkaa kilttejä
Voiko joku
Voiko joku ruokkia Philin?
Joku, ruokkikaa hänet nyt
SKOTLANTI
Olin Edinburghissa kymmenen vuotta sitten vain muutaman päivän -
pienellä lomalla ystävien kanssa.
Minusta se oli aivan historiallisen upea.
Ihastuin mukulakivikatuihin, kukkuloihin ja vehmaaseen ympäristöön.
Linnoihin ja syviin, tummiin rakennuksiin toisinaan synkän taivaan alla.
Ne tuovat vahvasti mieleen kaukaisen ajan ja paikan.
Nyt olen palannut. Ei ole mikään yllätys, että Skotlanti on yhä yhtä upea.
Mutta ruoka sen sijaan yllättää.
Joitain ruokia ei ehkä odottaisi löytävän täältä.
Haluan aloittaa perinteisellä tukevalla skotlantilaisella aterialla.
Menemme Leithin kaupunginosaan Edinburghin pohjoispuolelle -
kunnon aamiaiselle gastropubiin nimeltä Roseleaf.
Roseleaf on mahtavan vieraanvarainen. Täällä ollaan yhtä perhettä.
Tämä on Tony Singh, loistava skotlantilainen kokki ja ravintoloitsija.
Hän kasvoi täällä.
Tämä on Tonyn ystävä Johnny, pubin omistaja.
Tämä on Kylie, päällikkömme. Graham, myös päällikkö.
Tämä on paikallinen baarikärpänen.
Oletko sinä omistaja? -Hän on pomo.
Oletko sinä pomo? Jonain päivänä kaikki tämä on sinun.
Mikä sinun nimesi on, ystäväni? -Sam.
Sam. -Hei, Sam! Minä olen Phil.
Kasvoit täällä. -Kulman takana. Aloin kokata 16-vuotiaana.
Ensimmäinen työpaikkani oli pubi. Ajattelin, että mac and cheese -
ja täysi skotlantilainen aamiainen olivat gastronomian huippu.
Kaksi pientä Cullen skink -soppaa. -Mitä se on?
Se on savukalakeitto, jossa on purjoa ja perunoita.
Cullen skink on kermainen soppa, jossa on perunoita, purjoa ja savukalaa.
Sano se uudestaan. -Cullen skink.
Cullen on kylä. -Ei kuulosta kivalta.
Tiedän.
"Skink" on vanha keittoa tarkoittava sana.
Tämä on herkullista. Nimi täytyy muuttaa.
Ruokamme on kuin halaus. Se halaa vatsaa. Keitto on sen ilmentymä.
Mikä tämä kala on? -Savustettu kolja.
Tämä on mahtavaa. -Ihanaa.
En voi lopettaa, mutta on kai pakko.
Pidän suuresta aamiaisesta. Tämä on ehkä kaikista suurin.
Täysi skotlantilainen.
Hyvän mielen ruokaa. -Kymmenen ruoan aamiainen.
Kotireseptiämme täytyy maistaa:
Makkaroita, sieniä, papuja, pekonia, munaa, perunaskonssia,
Stornowayn verimakkaraa tietenkin ja haggista.
Tämä on haggis, Skotlannin pahamaineinen kansallisruoka.
Murea sekoitus lampaan maksaa ja muita mainitsemattomia sisälmyksiä -
sekä kaurahiutaleita, sipulia ja mausteita lampaan mahalaukkuun sullottuna.
Uskokaa tai älkää, yllättävän herkullista.
Se on hyvä alku ei vain päivälle, vaan koko viikolle.
Tämä on kuin pita. Mikä tämä on? -Perunaskonssi.
Sillä on tarkoitus pyyhkiä lautanen puhtaaksi.
Tämä on taimen. -Hyvänen aika. Se on kuin kaunis savulohi.
Se on samankaltainen. -Mutta on taimen.
Minunkin pitää maistaa vähän.
Herkullista.
Onpa hyvää. -Kevyt savun maku on upea.
Hei, Sam! Voimmeko maistaa ranskalaisiasi?
Olet kiltti poika. Sam, tule tänne.
Sam! -Ne ovat mahtavia.
Kiitos, Sam. Se oli kiltisti tehty.
Pubit olivat 60 vuotta sitten pubeja.
Sieltä sai sipsejä ja ehkä piirakkaa. -Aivan.
On kiva nähdä kehitystä. -Osaat asiasi.
Miellytän vatsoja vuodesta 2007.
Et vain miellytä vatsoja, vaan myös teet niitä.
Kansallisruoasta kansallisjuomaan.
Kaikki rakastavat Raymondia -sarjan aikana innostuimme skottiviskistä.
Olen kerännyt muutaman pullon vuosien varrella.
En juo läheskään yhtä paljon skottiviskiä kuin ennen,
mutta nyt kun olen taas Skotlannissa,
on aika aloittaa uudestaan.
Yksi maan suurimmista nähtävyyksistä avattiin pari vuotta sitten.
Sen nimi on Johnnie Walker Princes Street.
Tämä on Rob, joka johtaa paikkaa.
Mukanani Skotlannissa ovat tietenkin Monica ja Lily. Olet ehkä kuullut heistä.
Eikö ole Tuo tyttäresi töihin -päivä?
Oletteko käyneet Edinburghissa? -Kerran.
Joimme liikaa, joten en muista paljon.
Hän sanoi heti sen, mitä ei pitänyt.
Hän vie meidät makumatkalle.
Se kuulostaa hyvältä, sillä skottiviski on yksi lempimauistani.
Katsotaan, mistä pidät.
Ensin meiltä kysytään lempiruoistamme.
Viski voi olla pelottava kategoria, ja siihen liittyy kokonainen makumaailma.
Kas näin. -Olet trooppinen. Ole hyvä.
Sitten mukava Naomi laittaa erikoisrobottinsa tekemään juomia -
profiiliemme mukaisista viskeistä ja mauista.
Saat yksilöllisen viskin. -Viski ja sooda -kone? Syntymäpäivälahja.
Me sanomme slàinte mhath. Se tarkoittaa terveyttä gaeliksi.
Maistamme toisiltamme.
Tosi hyvää. Tämä meni todella nappiin. Pidän tästä.
Ei suosikkini. -Ei minunkaan suosikkini.
He puhuvat henkilöstä.
Jotta ihmiset ymmärtäisivät viskin makuja paremmin,
he saavat haistaa niitä niin sanotusta makukuplasta.
Tämä on hauska kierros.
Pidän maisteluhuoneista katolla.
Guinness Storehousessa Dublinissa oli sellainen.
Meille näyttää paikkoja itse mestarisekoittaja Emma Walker.
Ei sukua Johnnie Walkerille. Haluan vain sanoa sen.
Mikäs tämä on? -Tämä on uutuus, Elusive Umami.
Elusive Umami. -Niin.
Pohdimme, mitä umami tarkoittaa. Se on kuin ruoan herkullinen aines.
Onpa hyvää.
Emma! Monica, laita se käsilaukkuusi. -Se on herkullista.
Tiesittekö, että J. K. Rowling kirjoitti viimeiset Harry Potterit Edinburghissa?
Aivan.
Tämä on Victoria Street. Jotkut uskovat sen olleen inspiraationa Viistokujalle.
Se tuntuu elokuvan kuvauspaikalta. -Kyllä.
Loistava tuottajaystäväni Los Angelesista Melvin Mar sattuu olemaan Skotlannissa.
Mikä päivä! -Mahtavaa.
Pidät Edinburghista. Ensimmäinen reissu? -Kyllä.
Menemme pikku ruokakierrokselle Grassmarketiin Victoria Streetille.
Ensimmäisenä Oink.
Voi pojat. Söitkö jo sianpaistia tänään? -En.
Kokomme ovat Piglet, Oink ja Grunter. -Otetaan iso haggisin kanssa.
Grunter haggisin kanssa. -Skotlannin kansallisruoka.
Tiedän. Pidän siitä. -Suosittelen mausteisempaa kastiketta.
Pidätkö siitä? Ja sitten lihan luo. -Tämä on Grunter-koko.
Oletpa sinä mukava. Kiitos. Hienoa.
Tosi hyvää.
Mausteinen tomaatti on hyvä. -Haggisiin sopii mausteinen kastike.
Olet hieno kokki.
Onpa herkullista. -Pidätkö siitä?
Haluaisitko lisää lautasliinoja?
Joo, kymmenen. -Tässä on molemmille.
Kiitos kovasti. -Eipä kestä.
Meillä on kierros edessä. -Meidän pitää ryömiä kotiin.
Vieressä on hieno juustokauppa, mutta nyt on toisen perinteisen skottiherkun vuoro.
Skottilaiset munat ovat täällä. Voitte tulla katsomaan.
Katsotaanpa.
Suosittelen sianlihaa ja haggisia, kun olette Skotlannissa.
Tässä on sianliha ja haggis.
Skottilaisten munien alkuperä on epäselvä,
mutta Lontoon Fortnum & Mason, joka myy lempikeksejäni, teki niistä kuuluisia.
Se on kovaksi keitetty muna, jonka ympärillä on makkara, tässä haggis.
Se on sianlihan ja haggisin sekoitus.
Perinteisessä on vain sianlihaa. Se näissä onkin hienoa.
Haluan nähdä.
Ystäväni maistavat aina ensin. Jos he ovat yhä elossa, minäkin maistan.
Ole hyvä.
Ovatko ne aina kylmiä? -Ne syödään yleensä kylmänä.
Se on hyvä piknikeväs. Se on helppo ottaa mukaan.
Mahtavaa.
Victoria Streetillä on vielä nähtävää.
Siellä on omiakin myyttejä Tylypahkaa edeltävältä ajalta.
Sain juuri tietää tästä. Tämä on Maggie Dickson's.
Se on saanut nimensä 1700-luvun alussa kuolemantuomitulta murhaajalta.
Hänet ilmeisesti hirtettiin ja laitettiin arkkuun.
Sitten arkusta kuului koputusta. Homma ei ilmeisestikään toiminut.
Lain mukaan ketään ei saa hirttää samasta rikoksesta kahdesti,
joten hän eli vielä 44 vuotta, ja tuo oli hänen pubinsa.
Sillä lailla. Juominen jatkukoon, Maggie.
Herranjestas. -Katsopas tuota.
Tuo on se linna. -Eikö olekin mahtava?
Näyttää ihan Tylypahkalta.
Uskon, että 900-vuotias Edinburghin linna näyttää paremmalta jälkiruoan kera.
Tämä on Mary's Milk Bar. Hetkinen.
Täällähän on kamalasti kauniita naisia.
Tämä on Melvinin perhe, Wen Yee ja Penny.
Me kaikki satumme pitämään jäätelöstä.
Kuka olisi arvannut?
Kauanko olet ollut avoinna? -Kymmenen vuotta tällä viikolla.
Onneksi olkoon! -Onneksi olkoon.
Hyvää vuosipäivää
Kiitos. -Näin jotain ruokalistallasi.
Spagettijäätelö. -Spagetti, aivan.
Se on maitojäätelöä.
Siinä on kirsikkalihapullia, paahdettuja leivänmuruja,
raastettua valkosuklaata ja hieman suolaa.
Kyllä, kiitos. -Selvä.
Ei ihme, että ulkona on jono ihmisiä, jotka vihaavat meitä.
Tämä näyttää kunnolliselta. -Voi ei.
Saisinko lusikoita? Jaan tämän. -Luulin, ettet jakaisi.
En aikonutkaan, mutta olen televisiossa.
Mennään. -Mennäänkö ulos?
Hei! -Vauhtia, ihmiset.
Heippa! -Sitten jäin bussin alle!
Tästä ei elämä paremmaksi muutu.
Tämä on tosi hyvää. -Kirsikkalihapullia.
Pidätkö siitä?
Penny. Tosi kivaa, että olet täällä. Haluatko kirsikan? Pidätkö niistä?
Ota kirsikka. -Näyttääpä hyvältä.
Söitkö jo omasi loppuun? -Söin. Jopas sinä arvostelet!
Onneksi en syönyt vielä omaani loppuun.
Tiedätkö, mitä minun tekee mieli tehdä? -Mitä?
Menemme nyt länteen Skotlannin halki -
Edinburghista Glasgow'hun. Se on noin tunnin ajomatka.
Tulin Glasgow'hun muutama kuukausi sitten kirjakiertueellani.
Se oli tosi hauskaa. Paljon hienoja kävely- ja ruokapaikkoja.
Enemmän suurkaupunki kuin Edinburgh, mutta aivan yhtä hurmaava.
Syömme jotain, jota ei odottaisi löytyvän Skotlannista:
malesialaista ruokaa Ga Ga Kitchenissä.
Hei. -Terve.
Tämä on Julia Bryce, yksi Glasgow'n parhaista ruokatoimittajista.
Julia kirjoittaa kaupungin hyvästä ruoasta, ja Ga Ga on listan kärjessä.
Hän kutsui minut tänne lounaalle.
Olit Vuoden ruokatoimittaja noin vuosi sitten.
Noin kaksi vuotta sitten.
Hienoa! Kippis. -Kippis.
Sláinte, kuten Skotlannissa sanotaan. -Sláinte.
Mitä sinulla on? -Onpa hyvää.
Olen tottunut pieniin alkuruokiin, makupaloihin, kun istun alas. Tässä yksi:
Hei. -Vau!
Luulin, että aloitamme pienestä, ja… -Pidätte varmasti molemmista.
Haluamme luoda vähän draamaa. Hauska tavata. Olen Julie.
Tämä on kaunis kokki ja Ga Ga Kitchenin omistaja Julie Lin.
Kalakauppiaani soitti aamulla: "Pyydystin kilon hummerin. Haluatko sen?"
Sinä olit tulossa, joten tiesin, kenelle syöttäisin tämän.
Mieletöntä.
Toivottavasti maistuu. -Näyttää hyvältä.
Anna mennä. Sinun tarvitsee liata kätesi. -Tämä on…
Anna mennä! Kaveri on valtava. -Se voi olla myös hyvin mausteinen.
Kippis.
Onpa murea hirviöksi. Ja se on muuten mausteista.
Pientä potkua. Onko se paljon sinulle? -Se on kai malesialaista perua.
Taatusti, koska skotlantilaista se ei ole.
Muuta odotuksiasi, kun menet Ga Ga Kitcheniin, koska…
Kyllä, hyvin mausteista.
Haluatko lisää vai haluatko jättää tilaa?
Jätän mielelläni tilaa. -Jos sinulle sopii… Vauraudet tulee jakaa.
Toki. Muutenhan olisit töykeä.
Palaan pian. -Jakaminen on välittämistä.
Anteeksi. Hei, olen Phil tuosta pöydästä.
Pidättekö tulisesta? -Ehdottomasti.
Se on Charlien heiniä. -Charlien?
Joku ruokkikoon tänään Charlien!
Syön sen mielelläni.
Kiitos. -Nauti. Hauska tavata.
Hei, tulin taas.
Hummeri oli aivan loistava, mutta niin iso, että vein loput tuohon pöytään.
He haluavat sinut takaisin, mahtavaa.
Olet jakaja, sehän on hienoa. Toin teille lammascurrya.
Käytämme skotlantilaista lampaanlihaa. Tässä on vielä nasi gorengia.
Miten päädyit tämäntyyppiseen ruokaan? -Äitini on Malesiasta.
Hän opetti minulle kaiken ruoanlaitosta. Haluan tuoda hänen makujaan Glasgow'hun.
Meillä on sekä autenttisia ruokia että ruokia, joissa on jotain skotlantilaista.
Liitytkö seuraamme? -Liityn seuraan, jos sopii.
Haluatko lautasen? En ole koskaan syönyt lammascurrya. Olen syönyt lammasta.
Skotlantilainen lampaanliha sopii hyvin yhteen niiden makujen kanssa.
Mitä tämä on? -Kuivattua chiliä, joten se on tulista.
Taas tulista. -Et ujostele maustaa hummeria.
Kun näitä ruokia kerran tekee, ne pitää tehdä minusta kunnolla.
Skotlannissa maut ovat usein hienostuneita, mutta en halua kursailla.
Äitini tuli tänään päivälliselle. Hän käy täällä usein.
Syövätkö he? -Hän on tuolla.
Hei.
Jos asiakkaat lähtisivät nälkäisinä, hän suuttuisi.
Kaikkien täytyy siis lähteä täpötäynnä.
Söittekö te hummeria? -Emme olleet niin etuoikeutettuja.
Jos olisit tiennyt, olisin antanut sen teille. Charlie, maistuuko hummeri?
Nyt on lampaanlihan vuoro.
Sen pitää olla hyvin mureaa. -Se on todella hyvää.
Tämäkin on mausteista!
Kaikki täällä on loistavaa. -Se on kiva kuulla.
Myös te kaksi.
Tulemme nyt parina. -Ihanaa.
Tätä syödään aamiaiseksi tai välipalana. Makuja ei kannata kuitenkaan sekoittaa.
En ole neandertalilainen. Olen Rosenthal.
On aika tavata kuninkaallisia.
Tämä on Shawarma King.
Kuka ihminen ei pitäisi tästä?
Voitko näyttää tämän hidastettuna?
En odottanut löytäväni erinomaista Lähi-idän ruokaa Skotlannista,
mutta tässä maailmassa kaikki on mahdollista.
Oletko sinä shawarman kuningas? -Kyllä, me olemme.
Mikä sinun nimesi on? -Majed, hauska tavata.
Hauska tavata.
Mistä maasta olet? -Olen kurdi Syyriasta.
Mikä toi sinut Glasgow'hun? -Se on kaunis kaupunki.
Siinäkö kaikki? Se on ihan hyvä syy.
Ystävällisiä ihmisiä. -Olen huomannut saman.
Työporukkani kävi täällä jo, ja he ovat ylistäneet seka-shawarmaa.
Olen onnellinen.
Saisinko sellaisen? -Toki.
Kaikilla höysteillä.
Kanaa ja lammasta? -Kyllä!
Maista ensin ja kerro, onko se hyvää. -Kerron, onko se hyvää.
En näe. Se on alla. Täytyy katsoa televisiosta.
Sivelemmekö sitä?
Hän pyyhkäisee sitä shawarma-juttuun ja sitten paistaa sen.
Seykhl.
Siitä tulee hyvää. -Wrapisi on valmis.
Jes! Onko se valkosipulikastiketta? -On.
Mahtavaa. Mikä kastikkeen nimi on? -Se on valkosipulimajoneesia.
Niinpä tietysti.
Lautasliina.
Näytänkö tarvitsevan sitä?
Kerro nyt. Olenko kuningas?
Kauan eläköön kuningas.
Todella mehevää, rapeaa ja ihana maku.
Saisinko lisää valkosipulikastiketta?
Mahtavaa!
Olen ollut monessa paikassa. Olen käynyt paikoissa, joissa on shawarmaa.
Tämä on… Sanon sen.
…paras shawarma, jonka olen syönyt. Kyllä, Glasgow'ssa, Skotlannissa.
Olen ehkä sanonut saman muutaman kerran, mutta tämä oli kuninkaallisten valmistama.
Valkosipulia?
Teemme sen vielä uudestaan, ehkä parikin kertaa.
Ei kameroiden edessä. Ette näe sitä.
Tästä en ole koskaan välittänyt: golfista.
Skotlanti on itse asiassa golfin synnyinpaikka,
joten maassa maan…
Yksi maailman suurenmoisimmista paikoista tehdä mitä vaan.
Tervetuloa Archerfield Linksiin.
Liityn nelinpeliin, jossa on lisäkseni kolme ihanaa kerhon jäsentä.
He ovat Dorothy, Gordon ja Nikki.
Oletko Nikki? Yrittäkää hillitä itsenne, hyvät naiset.
Tunnen oloni seksikkäämmäksi kuin koskaan.
Olet erityisen seksikäs tuossa hatussa. -Dorothy!
Ette ehkä usko tätä, mutten ole koskenutkaan mailaan.
En ole koskaan pelannut tai käynyt tunnilla.
Toivottavasti teillä on kärsivällisyyttä. -Kyllä se siitä.
Voinko ajaa? -Voit toki.
Tämän parempaan draiviin en pysty.
Tämä on hauskaa.
Hyvänen aika. Eikö ole kaunista?
Onpa upea paikka. -No niin.
Aloitetaan sitten. -Mennään.
Ota oppia, Dorothy. -Otanhan minä!
He nauravat minulle jo nyt. -Tämä on perusliike.
Kuulostaa hyvältä, kun teet sen. -Ei.
Sinäkin pystyt siihen.
Siinä se.
Jatka vain heilauttamista.
Se tuntuu ihan pihatöiltä.
Sinä olet paras!
Noin sinunkin pitäisi tehdä.
Tässä se tulee, ensimmäinen svingini golfkentällä.
Hienoa! -Sinä olet paras!
Hienosti tehty.
Sanonpahan vaan.
Se oli loistavaa. -Tämä on elämäni paras päivä.
Sitten seuraava lyönti. -Haetaan pallo.
Se oli upea lyönti. -Se meni nappiin.
Voi pahus, Phil! Päädyit bunkkeriin.
Koska olet hiekassa, lyönti on vähän erilainen.
Eikö se onnistuisi paremmin haravalla? -Ei.
Mitäs siitä sanotte? -Se…
Katse palloon. -En edes näe sitä.
Suora svingi.
Olen viheriöllä! -Sinä olet paras!
Tämän minä osaan. Tämä on vain puttausta.
Se pikkuisen vaikea. -Hankala paikka. Hyvänen aika!
Sinä et ole paras, Phil.
He säälivät minua ja antoivat mulliganin. Sain uuden mahdollisuuden.
Sinä olet paras! -Hienosti tehty!
Voimmeko syödä nyt? -Voimme.
Olemme taas Edinburghissa.
Koska olemme käytännössä veden keskellä, maistuisiko kenties kala?
Hyvin suosittu paikka veden äärellä Edinburghissa on Fishmarket.
Minulla on hyvin erityinen vieras mukana.
Miten menee? Kiva nähdä. -Roy.
Ray. -Hauska tavata.
Roy ja Ray. Tämä on siis Fishmarket. -Kyllä.
Mikä on hyvää?
Minä tiedän, mitä otamme.
Otamme kai fish and chipsin. -Tarvitsen sitä.
Sinulle siis. -Ehkä ei pelkkää paistettua.
Otetaanko puolet paistettuja ja puolet ei-paistettuja juttuja?
Hän huolehtii minusta. -Me tarvitsemme sitä.
Selvä, tehdään niin. -Selvä homma.
Olemme innoissamme. Ray ja Roy. -Ray ja Roy.
Osaatko lausua "Edinburgh"? -Edinburgh.
Ihan kuin "butter".
Sano se oikein. -Sanoin sen juuri.
Ray tuli. Voi veljet!
Kokonainen armeija… -Grillatut meriravut valkosipulivoin kera.
Tämä on tavallinen fish and chips.
Kaunista! -Rapeat taskuravun sakset.
Voi hyvänen aika! -Simpukat valkoviini-valkosipuliliemessä.
Liemessä ollaan.
Kylmää, grillattua hummeria. -Hyvänen aika!
Toivottavasti maistuu. Olisi hienoa saada palautetta.
Tässä palautetta:
Onnenpäivä! -Kiitos.
Rapea taskuravun saksi.
Hyvänen aika.
Arvasin, että se on hyvää. -Mikä olisi parempaa?
Jos Richardkin saisi? -Antakaa yksi.
Voi, setä.
Näetkö, miten hän luikertelee aina mukaan?
Minusta ohjelma on parempi, kun hän on mukana. Hyvä siis niin.
Älä ole hänen puolellaan! -Joskus pitää kapinoida isää vastaan.
En pidä siitä. Mutta odota.
Katso tätä merirapua. -Joo, grillattu.
Grillattu valkosipulivoissa.
Hyvänen aika. Jestas. -Niinkö?
Se on makeaa, täydellistä. -Mahtavaa.
Ehkä vähän fish and chipsiä. -Tämä on koljaa, eikö?
Herranen aika.
Tämä on kivaa. -Et pitänyt aina kalasta.
En, mutta sinulla on sääntö: "Sinun pitää vain maistaa sitä kerran."
Sitten maistoin ja hullaannuin. -Mainostat kirjaamme.
Kerro ihmisille siitä. -Kirjoitimme kirjan nimeltä Just Try It.
Se kertoo siitä, miten sait minut maistamaan ruokia pienenä.
Olin nirso ruoan suhteen. Heitä on paljon.
Mutta katso itseäsi nyt. Olet kuin eläin.
Tämä on uskomatonta. Parasta fish and chipsiä ikinä.
Ajattele, miten aurinkoista täällä on.
Kesä Skotlannissa, hienoa. -Tiedätkö, minkä aika on?
Herra H.
Leveää elämää!
Voi, Lily. -Niin?
Anna se minulle. Et pidä siitä. -Ei käy.
Onko mitään parempaa kuin viettää aikaa tyttären kanssa?
Syöden fish and chipsiä, merirapuja ja hummeria? Katsellen vettä.
Skotlannissa? Oikeasti.
Vautsi vau! -Vautsi vau pitää paikkansa.
Nyt jotain todella siistiä.
Pidämme paikoista, joissa tehdään ruoan lisäksi muutakin hyvää.
Social Bite on kahvila, joka lahjoittaa ruokaa kodittomille ja työllistää heitä.
Voi pojat! -Pidät kuulemma kakuista.
Kuka kertoi? -Pikkulintu.
Tapaamme tänään Social Biten kaupallisen ja operatiivisen johtajan Mel Swanin.
Tämä on Colin Childs, joka oli itsekin koditon ja on nyt loistava leipuri täällä.
Colin oli yksi ensimmäisistä työntekijöistämme.
Olit koditon koirasi kanssa. -Myös entinen addikti, kolme vuotta.
Sitten kuulin tästä paikasta ja sain töitä.
Nyt olet… -Nyt hän on paikan kingi.
Suuri tehtävämme on lopettaa kodittomuus, joten…
Pikkujuttu siis. -Pikkujuttu.
Kuinka paha ongelma Skotlannissa on? -Se on aika paha.
Mutta ruoka on maaginen tapa kommunikoida ja aloittaa keskusteluja.
Kun tulee sisään, saa kahvin, voileivän tai mac and cheeseä,
ja toivon mukaan voimme ryhtyä auttamaan.
Minusta on hienoa, että ihmiset, jotka eivät muuten ehkä tapaisi, kohtaavat.
Olen oppinut, että empatia syntyy niin. -Aivan. Mahtava.
Kenen resepti tämä on? -Mummoni.
Ihanko totta? -No ei ole.
Isäni sanoi: "Sano vaan niin, se on mukavaa."
Colin on leiponut niitä aamuviidestä. -Tämä on aivan loistava.
Se on aika hyvää, eikö? -Erittäin.
Koulutuksesta on hyötyä.
Olet elävä todiste siitä, että se toimii. -Kyllä.
Olen niin iloinen, että et vain päässyt pinteestä,
vaan osaat myös tehdä tällaisen keksin!
Elämä on liian lyhyt kehnoille kakuille.
Pitää auttaa. -Siitä tulisi hieno t-paita.
"Elämä on liian lyhyt kehnoille kakuille." -Eikö?
Jos haluat lahjoittaa Social Bitelle, tee se täällä:
Useimmat ihmiset, varsinkin lääkärit ja sairausvakuutusihmiset -
sanovat, että helikopteriin ei kannata mennä koskaan.
Mitä teen tänään, Richard?
Korkeus riittää.
On vain yksi asia, joka saisi minut vaarantamaan henkeni ja terveyteni.
Vielä vähän skottiviskiä suoraan lähteeltä.
Menemme saarelle, jossa tehdään erityislaatua.
Ylitimme juuri 1 200 metriä.
Noin 15–20 minuuttia kaikkialla ympärillämme oli pelkkää valkoista.
Emme nähneet mitään alas tai ylös, ei yhtään valoa missään.
Olimme keskellä sadepilveä.
Tämä ei ole kovin kivaa.
Tyhmä Richard.
Ovatko kaikki tyytyväisiä?
Mutta täytyy sanoa, että kun pilvet alkoivat rakoilla, olimme satumaassa.
Onko täällä terminaalia? Olisin mennyt vessaan.
Tämä on Skyen saari.
Skye on yksi Länsi-Ylämaan suurimmista saarista, ja se on vanha.
Ensimmäinen tunnettu asutus on seitsemänneltä vuosituhannelta eaa.
Se on syvään maan psyykeen juurtunut paikka,
joka on tunnettu rantakallioista, syvistä, kirkkaista järvistä, näistä söpöläisistä -
ja sumuisista vuorista.
On oikeastaan ihme, että pilvet alkoivat edes rakoilla,
koska Skyella sataa 90 prosenttia ajasta.
Mutta meidän on muistettava, että tämän päivän sade on huomisen viski.
Tämä on Talisker, jossa opimme,
miten yhtä maailman parhaista asioista valmistetaan.
Skottiviskin asiantuntija Ryan käy prosessin läpi kanssani.
Mitä tuossa kyltissä lukee? -Se tarkoittaa mäskäyshuonetta.
Pahoittelut gaelistani.
En osaa gaelia. -Minä en olisi tuohon pystynyt.
Tässä mahdottoman nimisessä huoneessa viskin taika alkaa.
Hengitä sisään. -Tuoksuu hyvältä jo nyt.
Tämä on mäskäyshuoneemme. Tänne menee 8 tonnia jauhoja -
ja 26 000 litraa vettä tislaamon takana olevasta lähteestä.
Sitten vesi valutetaan pois. Sen sisältämästä sokerista tehdään alkoholia.
Olen käynyt viinitiloilla, kuten vaikkapa Napassa. Viinihän on rypäleiden mehua.
Mutta skottiviski on vettä, joka on ollut ohran ja maltaiden vieressä.
Se imee ne itseensä. Se on melkein kuin mantelimaitoa, vain parempaa.
Se on paksua, sokerista nestettä, vierrettä.
Miltä se maistuu? Mennään sisään.
Vierre menee tynnyrihuoneeseen, jossa lisätään hiivaa.
Siitä tulee vahvan, savuisen oluen kaltaista.
Sitten se johdetaan suuriin kupariastioihin,
keitetään ja tislataan skottiviskiksi, jota skotit kutsuvat vain viskiksi.
Tislaamot uskovat, että tislausastioiden ainutlaatuinen muoto -
antaa viskille sen ainutlaatuisen maun.
Aina kun höyry koskettaa kuparia, se muuttuu takaisin nesteeksi.
Sitä sanotaan refluksiksi. -Kuin tulisen aterian jälkeen.
Minne viet minut nyt? -Meillä on seuraavaksi maistajaiset.
Luulin, ettet kysyisi ikinä.
Täällä ollaan. -Merirosvon aarrehuone.
Olen innoissani. Kuinka vanha tämä on?
Kymmenen vuotta taisi tulla täyteen huhtikuussa.
Hyvää syntymäpäivää.
Tämä on valinch. Kutsumme sitä viskivarkaaksi.
Se olen minä. -Vedät siis tällä viskiä tynnyristä.
Miksi tätä aukkoa kutsutaan? -Sanoisin, että tapinreiäksi.
Minä yritän.
Oliko se hyvä? -Oikein hienoa.
Olen nyt täällä töissä.
Se on savuista, hedelmäistä ja pippurista.
Se on tynnyrivahvuista, joten se on myös vahvaa.
Selvä.
Sláinte. -Sláinte.
Onpa tosiaan savuista.
Viskissä on yksi hieno juttu, ja olen aina halunnut tulla Ylämaalle,
koska tiesin, että se maistuu paikalta, ja nyt olen siinä paikassa.
Nyt haluan maistaa isosta kaverista.
Selvä… -Tästä näin.
En olisi uskonut sanovani tätä, mutta avaapa tapinreikäsi.
Se on vähän tummempaa.
Katso väriä. -Mikä kaunotar. Minkä ikäinen se on?
Tämä on noin 18–19 vuotta. -Sillä lailla.
Tuoksuu ja maistuu ihanalta. -Se on täysin erilainen.
Lukitse ovi.
Se on yksi tapa juoda skottiviskiä.
Ryan luovuttaa minut työkaverilleen Barrylle,
joka vie minut mahtavaan paikkaan nimeltä Oyster Shed.
Minulla on tapana imeä ensin vähän suolalientä.
Selvä. -Sitten korvaan suolaliemen viskillä.
Niinkö? Sinnekö? -Joo, kokeile.
Kuinka paljon… Laitoit aika paljon.
Mitä sanot? -Pidän yhdistelmästä. Tämä on ihanaa.
Se on täydellinen yhdistelmä, eikä se olisi ikinä tullut mieleeni.
Mutta elämä ei voi olla pelkkää viskiä.
Kuuma savulohenne. -Kiitos, ystäväni.
Nauttikaa. -Katsopa tätä.
Aika hienoa. -Siksi täytyy tulla.
Skotlantiin, savulohen takia. -Aloita sinä.
Tämä on ehkä maailman parasta lohta.
Osterille tuli hikka. No niin.
Hei, Phil! Miten menee?
Hei, Paula! Voisitko mennä vaakatasoon? Tarkoitan hyvässä mielessä.
Haluatko, että lankutan samalla?
Entä nyt? -Vielä vähän oikealle, kiitos.
Voin kertoa itsestäni sen verran, että oikealle en siirry.
En oikein tahdo muistaa, koska tuntuu, että olen tuntenut sinut pitkään,
mutta en muista, miten ja missä tapasimme.
Teillä. Tapasimme kotonasi.
Kuka… -Olen yllättynyt.
Olet ehkä blokannut sen mielestäsi, koska olit sängyssä, ja minä olin…
En tiedä, onko tämä sopivaa. Tulin sisään ikkunasta, ja…
Niin me tapasimme.
Paula, minun on sanottava yksi asia. Sinulla on podcast. Kerro sen nimi.
"Kukaan ei kuuntele Paula Poundstonea."
Luet löytämiäsi faktoja. Yksi jäi mieleeni.
Ihmiset, jotka hymyilevät ja tervehtivät tuntemattomia,
ovat luonnostaan onnellisempia ihmisiä.
Heillä on lyhyempi elämä, koska monet heistä tapetaan. Tiedät kai…
Missä on valoa, siellä on varjoja. Niin se menee.
Täydellistä. Nyt on kertoa vitsi Maxille. Onko sinulla vitsi?
Varastan häikäilemättä vitsin -
suurelta Morey Amsterdamilta, Buddy Sorrellilta.
Se onkin hänen heiniään. Loistavaa.
Eli, kaveri soittaa asianajotoimistoon -
nimeltä Schwartz, Schwartz, Schwartz ja Schwartz.
Puhelimeen vastataan: "Schwartz, Schwartz, Schwartz ja Schwartz!"
Kaveri sanoo: "Voisinko puhua herra Schwartzin kanssa?"
Mies vastaa: "Hän on lounaalla."
Kaveri sanoo: "Voinko puhua herra Schwartzille?"
Mies vastaa: "Hän on kokouksessa. Olen pahoillani."
Kaveri sanoo: "Voisinko sitten puhua herra Schwartzin kanssa?"
Mies sanoo: "Hän on tänään sairaana. Voitte jättää viestin."
Kaveri sanoo: "Voinko puhua herra Schwartzille?"
Mies vastaa: "Puhelimessa."
Paula Poundstone, kaikki!
Menen nyt kotiisi. Odotan sinua.
Olemme taas kauniissa Glasgow'ssa säässä ja tapaamme uuden ystävän.
Saatatte tuntea kauniin näyttelijän Kelly Macdonaldin.
Hän oli sekä Harry Potterissa että Trainspottingissa.
Hän on Boardwalk Empiressa.
Hän oli pikkutytön ääni Urheassa, Skotlannista kertovassa Pixar-elokuvassa.
Hän kutsui minut kulmakahvilaan nimeltä Sunny Acre.
Tämä on Mary, paikan omistaja. -Onko tämä sinun paikkasi?
Tämä on Kellyn lempipaikka.
Niin on. -Kiitos, Kelly.
Poistun kotoa harvoin. Voin käydä silloin täällä.
Söin vain kulhollinen muroja aamulla. Halusin jättää tilaa.
Haluatko siis syödä? -Joo.
Olet kohta hyvin onnellinen. -Olenko?
En laittanut joustavia housuja, mutta teen parhaani.
Kas tässä, kesäkurpitsasalaatti mozzarellan kera.
Tämä on persikka-focaccia. -Onko se päärynää? Ai, persikkaa.
Tämä on makrilli ruisleivällä.
Se on suosikkini. -Sekö? Aloitetaan siitä.
Teetkö näin? -En tiedä, olet varmaan parempi…
Syön kuulemma kuin Klonkku Taru sormusten herrasta -elokuvista.
Klonkku syö raakaa kalaa. -Haluan nähdä.
Haluat ehkä leikata haukkaukseni. -Antaa mennä.
Tehdään se yhdessä. -Kippis.
Se on hyvää. -Se on ihan hyvää. Tunsin sen nenässäni.
Tähän menee pari haukkausta. Se näyttää tuhdilta.
Näyttää kakulta. -Syödäänkö kakkua näin?
Tämä on tosi hyvää.
Täällä on suuri Harry Potter -fani. -Olen kuullut siitä.
Tapasitko hänet? -Tervehdin häntä.
Emily, tule tänne hetkeksi. -Hei.
Tämä on Kelly. -Hauska tavata.
Samoin, hauska tavata. -Olen todella iloinen.
Mikä hänen hahmonsa nimi on? -Helena Korpinkynsi.
Totta kai hän tiesi sen heti. -Unohdan, että olin siinä elokuvassa.
En edes… Pääkuvaukset olivat jo purkissa.
Kaikki muut olivat lähteneet. Olin yksin Daniel Radcliffen leikekuvan kanssa.
Leikekuvan?
Hän oli varmaan lomalla. Olisin tehnyt samoin.
Richard työskenteli mieluummin leikekuvani kanssa.
Se olisi paljon helpompaa.
Nyt hän käyttää kameraani.
Emily, kiitos. -Kiitos!
Jutellaan lisää myöhemmin. -Hyvä on.
Mihin jäimmekään?
Tässä on jälkiruokavalikoima. -Valikoima!
Montako jälkiruokaa teet joka päivä?
Teemme paljon. -Näköjään.
Aloitetaan pienestä suklaahippukeksistä.
Ihanaa, eikö?
Pitäisikö minun lähteä, Kelly? -Jos ei haittaa.
Jestas. -Eikö?
Ne ovat kuin rakeita, joita on ehkä kesällä Skotlannissa.
Tämä on aivan uskomaton. Mutta maistan suklaakeksiä.
Todella pehmeä sisältä.
Mary!
Tämä näyttää porkkanakakulta. -Kuorrutuksen kanssa?
Tunnetko tämän tyypin? -En.
Mutta tapaamme pian. -Voin esitellä sinut.
Onko kaikki hyvin? Pysyt perässäni, ammattilaisten perässä.
Tämä on veljeni David. -Veli!
Mitä tapahtuu? -Tämä on koirani Elsie.
Onko se sinun koirasi? Hei, Elsie.
Tämä on Phil. -Puristin jo kättäsi.
Mukava nähdä. -David ulkoiluttaa koiria.
Vaivannäöstäsi. -Kivaa.
Ota koko juttu. -Veljeni ei kieltäydy ruoasta.
Eikö olekin hyvä? -Tykkään porkkanakakusta.
Haluan sanoa tämän Skotlannista: Tapaamani ihmiset ovat viehättäviä.
Samille!
Sydämellisiä.
Tuntuu, että he pitävät puoliasi.
Kun näkee paikan fyysisen kauneuden, joko korkealta helikopterista -
tai kadulla kävellessä, se tekee hyvää myös sielulle.
Syö vielä yksi ennen lähtöä.
Pitäisikö sitä haukata? -Tee niin kuin Klonkku.
Klonkku tulossa.
Kaikista parasta on, kun te matkustatte.
Sitä minä haluan. Antakaa hyvän kiertää maailmalla.
Se on tärkeää, varsinkin tänään. Vastineeksi saa jotain korvaamatonta.
Näkemyksenne elämästä muuttuu.
Palaatte matkaltanne aina hieman erilaisena.
Tekstitys: Sanna Autere